
1. የታሪክ ትርጉም

1.1. የታሪክ መዝገበ ቃላዊ ብያኔ

በኢትዮጵያውያን መምህራን፡-
· ኪዳነ ወልድ ክፍሌ መጽሐፈ ሰዋስው ወግስ ወመዝገበ ቃላት ሐዲስ

ታሪክ ፡-ያለፈ፣ የተጣፈ፣ ወሬ፣ አንቲካ፣ ዜና፣ የዘመን ቁጥር ዓመተ ምሕረት 

· ደስታ ተክለ ወልድ ዐዲስ የአማርኛ መዝገበ ቃላት

ታሪክ፡- ዜና ያለፈ ነገር በቃል በመጽሐፍ ሲያያዝ የመጣ 

· ተሰማ ሀብተ ሚካኤል፡-

የታሪክ፡- በቀድሞ ዘመን በእየጊዜው በእየ አውራጃው የተሠራው የነገሥታትና የሕዝብ ታሪክ ወይም ያለፈው ዘመን ወሬ ዜና መዋዕል፡፡

· አዲስ አበባ ዩኒቨርስቲ የኢትዮጵያ ቋንቋዎች አካዳሚ አማርኛ መዝገበ ቃላት 
ታሪክ 1. በጊዜ ቅደም ተከተል የሚሄድ ስላለፈ የሕዝብ፣ የመንግሥታት፣ የመሪዎች ድርጊትና ሁኔታ የሚዘረዝር፣ የሚያጠናና አጠቃላይ መግለጫ የሚሰጥ  የሕብረተሰብ ሳይንስ

2. የአንድን ነገር ሁኔታ የእድገት ሂደት የሚያሳይ ዝርዝር መግለጫ

ከላይ የተዘረዘሩት መዝገበ ቃላት ስለ ታሪክ በሰጡት በያኔ በዋነኛነት የሚሰማሙት ታሪክ ሰላለፈ ነገር የሚያትት በመሆኑ ላይ ነው፡፡ ከዚያ ባሻገር ግን ያንዱ ብያኔ ጉደለት ብሌላው እየተሞላ እንደሄደ ማየት ይቻላል፡፡ ለማሳያም፤ ታሪክ ማለት የተጣፈ ብቻ ነው የሚለውን ከወሰድን ጽሑፋዊ ያልሆኑ የቀድሞ ዘመን ሁነቶችን በሙሉ ዋጋ እናሳጣቸዋለን፡፡ የቀድሞ የአውሮፓ መምህራን ታሪክ ማለት የተጻፈ ብቻ ነው፤ ያልተጻፈ ታሪክ አይደለም፤ ስለሆነም አፍሪካ ታሪክ የላትም፤ የተጻፈ ነገር የላትምና በማለት የአፍሪካን ታሪክ እነርሱ በፈቀዱት ቦይ ብቻ ለማፍሰስ ሞክረዋል፡፡
ይህም ባለ ብዙ ፈርጅ አንድምታ አለው፡፡

በውጪ ሀገር መዛግብት

· በእንግሊዘኛ ‹ሂሰትሪ› የሚለው ቃል ከ2500 ዓመት በፊት ግሪካዊው ሄሮዱተስ       ‹ ሂስቶሪያ› ብሎ ከፈጠረው የእሳቤ ሥርወ ቃል የተገኘ ነው፡፡ በጽርእ /ግሪክ/ ሂስቶሪያ ማለት ምርመራ፣ በምርምር የሚገኝ እውቀት ማለት ነው፡፡ ይህንን መሠረት በማድረግ ዘመናዊ የታሪክ ልሒቃን እንዲህ ይላሉ፡፡

‹ታሪክ ባጭሩ የቀድሞ አባቶች ሲሉት የኖሩትን ዝም ብሎ ተቀብሎ ማስተላለፍ ወይም እንዲያው በእምነት መቀበል ሳይሆን ስለተባለው ነገር ተመራምሮና ተጨማሪ እወቀት አዳብሮ፣ ነገሩ እውነት መሆን አለመሆኑን የማረጋገጥ ሥራ ነው፡፡ የታሪክ ዓላማው በተቻለ መጠን እወነትን ለማግኘት መሞከር ነው፡፡ በዚህም ምክንያት የራሱ የሆነ የሳይንሰነት ባሕርይ አለው፡፡ የሳይንስም ተልእኮ በመሠረቱ በምርምና ጥያቄ በመጠየቅ የተደራጀ እወቀትን ማዳበር ነውና፡፡› /ታደሰ ታምራት /1984 ዓ.ም/

ተረትና ታሪክ በኢትዮጵያ፣ ገጽ 72/
1.2. ስለ ታሪክ የተለያዩ ጠቢባን የሰጡት መግለጫ

1. ከ/Hirodotus/ ሄሮዶቱስ /484-425 ዓመተ ዓለም/ ቀጥሎ የታሪክ አባት በመባል የሚታወቀው  /Thucydides / ቱሲዲዱስ የተባው ከ450-397 ዓመተ ዓለም ድረስ የኖረ ግሪካዊ ፈላስፋ ታሪክን ሲገለጸው፣ ‹ ታሪክ ማለት ፍልስፍናን በምሳሌ የማስተማር ጥበብ ነው› ይላል፡፡
2. ታሲተስ /እንደ ኤ.አ. 55-77 ዓመተ ምህረት/ በበኩሉ የታሪክ ዋነኛ መርሆ ‹ የመልካም ተግባሪትን ትውሰታ የማቆየትና የመጠበቅ ሰዎች ሰይጣናዊ ሥራ ለመሥራት እንዳይደፋፈሩና በመጭው ትውልድም በከይሲ ወይም በመጥፎ ስራቸው ከመታወስ ለመዳን ሲሉ ከወንጀል እንዲታቀቡ ፍርሃትን በአንባቢወች ላይ የማሳደር ዘዴ› መሆኑን ይገልጻል፡፡

3. እንደ እ.ኤ.አ ከ1694-1778 ዓ.ም የጌረው ታዋቂው የፈረንሳይ ፈላስፋ ቮልቴር /    / ደግሞ ፣ ‹ታሪክ የሚባል ነገር የለም የተለያየ ተዓማኒነት ደረጃ ያለው ልብ ወለድ እንጂ› ሲል ይተቻል፡፡

4. ሮማዊው ሲሰሮ በበኩሉ ‹ከመወለደ በፊት የነበረውን /ታሪክ ሁሉ/ አለማወቅ ዘለዓለም ሕፃን ኖ እንደኖር ይቁጠራል፡፡› በማለት ስለታሪክ ምንነትና ጠቃሚነትም ያስረዳል፡፡ 
5. ኢብን ካሀልዱን / እንደ አ.አ 1332-1404/ ታሪክ አንድ ወጥ አቀራረብ እንደሌለው ሲገልጽ ‹ታሪክ በጣም ብዙ የአቀራረብ ስልት የሚከተል ዲስፒሊን መሆኑን ማወቅ ያስፈልጋል› ይላል፡፡

6. ወደ አሁኑ ዘመናችን ቀረብ ስንል ደግሞ አሌክስ ሀሌይ /Alex Haley / የተባለ ፀሐፊና በሁለተኛው የዓለም ጦርነት ወቅት የብሪታንያ ጠቅላይ ሚኒስትር የነበሩት /Winston Churchill / ዊንስተን ቸርችል ፣ ‹ማንኛውም ታሪክ የአሸናፊዎች ዘገባ ነው› ከማለት አልፈው በተለይ ቼርቺል ‹ ታሪክን ልጸፈው ስለአሰብኩ በኔ ላይ አይጨክንብኝም› በማለት የታሪክን ነገር የበለጠ አሻሚና እንቆቅልሽ ያደርጉታል፡፡

ታሪክ ማለት አንድ ሀገር ሕዝብና ማሕበረሰብ ፣ መሪ ወይም መሪዎች ወይንም ሌሎች ለታሪክ ዝክር የሚመጥኑ ተግባራትን አውቀውም ሆነ ሳያውቁ ያከናወኑ ዜጎችን በሰሩት ሥራ ከተለያዩ ማስረጃዎችና ሁነቶች በሀገር ውስጥም ሆነ ውጭ ከሚገኙ መረጃዎች ጋር በማገናዘብ ያደረጉትን አስተዋጽኦ በመዘርዘር ፍትሐዊ ብያኔ የሚገለጥበት የዕውቀት ዘርፍ ነው፡፡ ታሪክ የግላዊና የራስ አድልዎ ስሜትን በመቆጣጠር በምርምር ተደግፎ ከጽሑፍም፣ ከሰውም ሆነ ከቁስ አካል የሚገኘውን መረጃ አንጥሮ በማውጣትና በዚህም ትራስ ድርጊቶችንና ገድሎችን የሚያፍታታ፣ ያለፈውን በማብራራት ለወደፊቱም የሀገርና የዜጎች እጣ ፈንታ ፋና የሚሆን ዕውቀት የሚሰጥበት የትምህርት ክፍል ነው፡፡ ይህ ቀደም ብለው ከተሰጡት ማብራሪያዎች በተሻለ መጠነኛ ጭብጥ የሚሰጥ መግለጫ ነው፡፡

ጎበዜ ጣፈጠ ‹ አባ ጤና ኢያሱ› በተባለው መጽሐፋቸው መግቢያ ላይ ስለታሪክ ምንነትና ትምህርት ሰጭነት ሲያወሱ፣


ታሪክ በዓለም ላይ በአንድ ሰው ሕይወተ ሥጋ


ዘን የሆነውን ጠቅላላ ነገር እንደሰንሰለት አያይዞ


የሚያቀርብ ነው፡፡ ታሪክን ማለቅ ክፉውንና


በጎውን ለመለየት አካሄድንና ጠባይን ለማረምና


ለማሻሻል በብዙ ነገር ይጠቅማል፡፡ ባሁኑ ዘመን


ያለነው ትውልድ ያለፈውን ታሪክ ወደኋላ መለስ


ብለን ስለ ኢትዮጵያ አንደኑትና ሉዓላዊነት፤


በየዘኑ ስለተደረጉ መሥዋዕትነቶች ስሃስላስል

መንፈሳችን ይታደሳል፣ አዕምሮአችንም ይስፋል፡፡

ሰብዓዊ ፍጡር በዚህ ዓለም ሲኖርና ሲመላለስ፣

በዘመኑ የፈጸመው በጎም ሆነ ክፉ ሥራው እርሱ 
ካለፈ በኋላ ለተከታዩ ትውልድ መስታወሻ ሆኖ

ይኖራል እንጂ እንደ ሥጋው ወደ አፈርነት

 
አይለወጥም፡፡ የአንድ ሰው አነሳስና አወዳደቅም 
በመከካከሉም ከተደረገው ትግል ጋር በታሪክ ውስጥ 
ተሳስሮ ይገኛል፡፡ ስለዚህ ያለፈን ታሪክ ጠንቀቆ 
ለማወቅ መሞክረ ይጠቅማል፣ ትምህርትም ይገኝበታል፡፡ 
ታሪካዊ ሥራዎችን ከሰሩት ሰዎችም ጋር በታሪክ 
አማካኝነት እየተዋወቅን ከእነርሱም መካከል በአካል 
አብረውን እንዳሉ ያህል የምንወዳቸውም የምንጠላቸውም ይኖራሉ፡፡ 
የአንዳንድ ሰዎችን ዝና በታሪክ ሰናነብ መንፈሳችን ይቀሰቀሳለ፣ 
የአንዳንዶችንም ሰናነብ መንፈሳችን ያዝናል ፡፡
ለታላቁ ሊቅ አለታ ታዬ ደግሞ ‹ የኢትዮጵያ ሕዝብ ታሪክ › በሚል ርዕስ በ1954 ዓ.ም በታተመው መጽሐፋቸው ስለታሪክ አስተምህሮ ሰፋ በማድረግ እንደሚከተለው ይገልጻሉ፡፡


ታሪክን መማርና ማወቅ ለብዙ ነገር ይጠቅማል፡፡


መጀመሪያ የድንቁርና ዕውር ዓይን ይከፈታል፡፡

ሁለተኛ ሰው የእግዚአብሔርን ቻይነት፣ 

የፍጥረቱንም ብዛትና የልዩ ልዩ ወገንንም ዓይነት

የዓለምንም ታላቅነትና ስፋት ያይበታል፡፡.. በዓለም

ያሉትን ልዩ ልዩ ሕዝብ/ቦች/ አገራቸውና 
ጠባያቸውን፣ የአምላካቸውንና የመንግሥታቸውን 
ሥርዓትና አኗኗራቸውንም በታሪክ ሲመለከት 
ሲመረምር፣ ሲያስተውልም፣ በቤቱ ተቀምጦ 
ዓለምን ሁሉ ዞሮ… እንዳየ ሰው ይሆናል፡፡

የሰውን ደካማነትና ብርታትን፣ በጎነትንና ክፋትን፣ 
ሰንፍናንና ብልሃትን፣ ሐሰትንና ዕውነትን፣ 
ቁም ነገርንና ተረትን፣ ተንኮልንና ቅንነትንም 
ያለበትን ነገር ሁሉ አይቶ ያውቃል፡፡ 
በዓለም የሚነገረውን ከንቱነት ሁሉ ይንቃል 
ለበጎ ነገርም ይተጋል፡፡ የሰውን ጠባይ 
ደካማነትን አውቆ ልቡን በማስፋት ይታገሣል፣ 
ክፉ ነገርንም አይቶ ለበጎ ነገር ይነሳሳል፡፡ 
በዘመኑም ወደፊት በዕውቀትና በብልሃት፣ 
በበጎነትም ልቡ ይታደሳል፡፡ ሰነፎችንም በምክሩና 
በትምህርቱ ከድነቁርና ወደ ጥበብ ይመልሳል፡፡ 
እንዲሁም አገሩንና መንግስቱን ያደራጅና ያሰፋል፡፡

ታሪክን መማር ለሁሉ ሰው ይበጀል፣ ለቤተመንግስት
መኮንን ግን የግድ ያስፈልጋል፤ የድሮ ሰዎች/ን/

ስህተትና በጎነትን አይቶ ለመንግስቱና ለአገር

የሚበጀውን ነገር ያውቅ ዘንድ፡፡ የታሪክ ትምህርት ግን የሚጠቅም

የእውነተኛ ታሪክ ትምህርት ሲሆን ነው፡፡ 
እውነተኛም ታሪክ ለመጻፍ ቀላል ነገር አይደለም፡፡ 
የሚከተሉትን ሦስት የእግዚአብሔር ስጦታዎች 
ያስፈልጋልና መጀመሪያ ተመልካች ልቦና የተደረገውን 
ለማስተዋል፤ ሁለተኛ የማያዳላ አእምሮ በተደረገው
ለመፍረድ፤ ሶስተኛ የጠራ የቋንቋ አገባብ 

የተመለከቱትን የፈረዱትን /በትክክል/ ለማስታወቅ፡፡

ያገራችን የታሪክ ጻፎች ግን በእነዚህ ነገሮች
ላይ ኃጢአት ይሰራሉ፡፡ በትልቁ ነገር ፋንታ

ትንሹን ይመለከታሉ፣ ለእውነት መፍረድንም

ትተው በአድልዎ ልባቸውን ያጠባሉ፤ አጻጻፋቸውም

ድብልቅልቅ እየሆነ ለአንባቢው አይገባም፡፡

ታሪክ የሕዝብ የተከታታይ ትውልዶች ሥራ ነው፤
ትግል ነው ተጋድሎ ነው፤ እያንዳንድ የቀደመው ትውልድ ንብረቱን፤ ንብረቱንና መብቱን፤ በአጠቃላይ የአብሮ መኖር ህልውናውን አረጋግጦ ለሚቀጠልው ትውልድ ያሰተላለፈውንና ያስተላለፈበትን ሁኔታ ጭምር የሚገልጽ ቅርስ ነው፤ ተከታዩ ትውልድ ከቀደመው ትውልድ የተረከበውንና ራሱ ደገሞ የጨመረውን እያካተተ የሚተርክ ዘገባ ነው፤ የኅለኛው ትውልድ በአለፉት ትውልዶች መስዋዕትነት በተጣለው መሠት ላይ የተሻለ፣ የጠነከረና የበለጸገ ማኅበረሰብ ለማነጽ የሚየደርጉትን ጥረት ከአለፈው ጋር የሚያስተያይ መዝገብ ነው፤ ስለዚህም የኋለኛው ትውልድ ለቀድሞው ትውልድ ያበፊት ዕዳ ወይም ውለታ ነው፤ ታሪክ ያለፉትን ተከታታይ ትውልዳች ከዛሬውና ከወደፊት ትውልዶች ጋር የሚያገናኝ፣ የሚያስተዋውቅና የሚያስተሳስር ሰንሰለት ነው፤ የዛሬው ትውልድ የትናንቱ ትውልድ ሥራ ውጠት ነው፤ የነገው ትውልድ የዛሬው ትውልድ ሥራ ወጤት ነው፤ ያለፉት ትውልዶችና የወደፊቶቹ ትውልዶች የሚገናኙት በዛሬው ትውልድ ላይ ነው፡፡
2. የታሪክ አስተሳሰብ

1.2. የታሪክ አሰተሳሰብ በሁነቶች ላይ የመሠረተ ነው፡፡

ሁነት ምንድን ነው)
ሁነት የምንለው ማናቸውንም የሆነ የተረገ ነገር ወይም ድርጊት ነው፤ ሁነት ወይም ድርጊት ተጨባጭ ማስረጃ የሚገኝለት የተደረገ ወይም የተነገር ማናቸውም ነገር ሊሆን ይችላል፤ ሁነትም ብዙ ማዕዘኖች አሉት፤ አንደ ሁነትን ለማውቅ ምን ሆነ ምን ተባለ እንዴት ሆነ እንዴት ተባለ ከሚሉት ጥያቄዎች ተነሥተን ለማረጋገጥ ስንፈልግ ወደ ሚከተለው ዝርዝር ይመራናል፡፡


አድራጊው… ማን ነው) ምን አደረገ) ምን አለ)
ቦታው… የት ሆነ) የት ተባለ)
ጊዜ… መቼ ሆነ) መቼ ተባለ)
ምስክር ወይም ማስረጃ … ማን አየ) ምን አየ)
የት አየ) መቼ አየ) ማን ሰማ) ምን ሰማ) መቼ ሰማ)
ማረጋገጫ… በማስረጃዎቹ ማሀከል የሚፋለስ ወይም የሚቃረን ነገር አለ  ወይም ማረጋገጫዎቹ ማስረጃዎችም ሆኑ ምስክሮች ይደጋገፋሉ ወይስ የሚጋጩና የሚቃረኑ ሀሳቦች አሉባቸው የማስረጃዎቹ  መፋለስ ወይም  ቅራኔ ሁነቱን ምን ያህል አጠራጣሪ ሊያደርገው ወይም ከጥርጥር በላይ ሊያደርሰው ይችላል
ግምት ፍርድ መደምደሚያ … የቀረቡትን ማሰረጃዎች በማመሳከርና አስፈላጊም ከሆነ ተጨማሪ ማስረጃ ፈልጎ የሁነቱን ባሕርይ በመመጠን ተገቢውን ግምት የሚሰጠው ተመራማሪው ነው፡፡

ውጤት … ሁነቱ ምን አስከተለ ተባለ የት መቼ) ውጤት የተባለውን ከሁነቱ ጋር የሚያያዙት ነገሮች ምን ምን ናቸው እንዴት ይያያዛሉ ውጤቱ ተመልሶ ሁነት ሲሆን፣ እሱም በበኩሉ ሌላ ተመልሶ ሁነት ሲሆን እሱም በበኩሉ ሌላ ውጤትን /ሁነትን/ እየለየ ኑሮ ይቀጥላል፡፡

3. በታሪክ አስፈላጊነት ላይ የሚታዩ ተጻራሪ ዕይታዎች

ታሪክ ለህብረተሰብ ስለመጥቀሙና ያመጥቀሙ ጉዳይ የተለያዩ መከራከሪያ ነጥቦች ይቀርባሉ፡፡ ታሪክ ብዙም አይጠቅምም የሚሉ ምክንያቶቻቸው ሁት ያሀል ናቸው፡፡ አንደኛው ምክንያት ‹ባለፈና ታዋቂ ናቸው ተብለው በሚገመቱ ነገሥታትና ታላላቅ መሪዎች/ሰዎች ጊዜን ማጥፋት ምን ያደርጋል ሌላና የበለጠ ጠቃሚ ነገር ለመፈልስፍ፣ ለማስተላለፍና ለማስተስ የሚያገለግለውን አንጎል ከማጣበብ በስተቀር ምን ይፈይዳል› የሚል ሲሆን ሁለተኛውና ምናልባትም ሻል ያለው መከራከሪያ ደግሞ ‹የሰው ልጅ ራሱንም ሆነ የያዘውን ዘመን ከታሪክ ሸክም ነፃ ማውጣት አለበት፣ ይልቁንም በወቅቱ ተጨባጭ ችግሩ ላይና ወደፊትም ማድረግ ስለማገባው ማስበ ይበልጥ ይጠቅመዋል እንጂ ባለፈው ጉዳይ ራሱን ማስጨነቁ በምሁራዊም ሆነ በሞራላዊ አግባብ ስህተት ነው፡፡ ታሪካዊ ዕውነት /Historical truth/ የሚባል ነገርም ስለሌለ የሚነገረውና የሚጻፈው ሁሉ እውነት መስሎ ቢቀርብም የታሪክ ፀሐፊዎች የሚያገኙትን ማስረጃ በሚፈልጉትና በሚመቻቸው መልክ ስለሚቀርጹት ብቻ ነው› ይላል

በተቃራኒው ታሪክ ጠቃሚ መሆኑን ለማስረዳት የቀረበው ተጨማሪ መከራከሪያ አጠቃላይ መልእክት ደግሞ እንዲህ ይላል፡፡ እርግጥ ስለአለፈው ጉዳይ የሚጻፈው ሁሉ ለአንዴና ለመጨረሻ ጊዜ ሙሉ ለሙሉ እውነትና ማሰተባበያ ወይም ተለዋጭ ሀሳብ የማይቀርብለት ነው ማለት አይቻል ይሆናል፡፡ ምክንያቱም ፀጠፊዎች ታሪክን የሚጠነጥኑበት ርቀት በሚያኙትና በሚጠቀሙበት ምንጭ ወርድና ስፋት ስለሚወሰን ነው፡፡ ምናልባምትም ባለተሟላና አንዳንዴም ግልጽ ባልዕነ ማስረጃ ላይ ተመርኩዘው ድምዳሜም ስለሚሰጡ ነው፡፡ በዚህ ላይ የፀሐፊው የገል ትርጉምና ተንታኔ ስለሚጨመርበት አከራካሪነቱን ያጎላዋል፡፡ ነገር ገን መዘንጋት የሌለበት ጉዳይ ቢኖር በአሁኑ ጊዜ የታሪክ ፀጠፊዎች ትንታኔና አተረጓጎም ተቀባይነት ያለውና የማያወላዳ ይሆን ዘንድ የተጻፈውነ ታሪክ ጥሪት ለመቆጣጠር የሚያስችል ሥነ ዘዴ መስኩ እያጎለበተ መሄዱን ነው፡፡ 
4. የታሪክ ሚዛናዊነት በምን ይለካል

አካዳሚያዊ መለኪያ ሳይጠበቅ ወይም ሳይሟላ ቀርቶ ጭፍን፣ ተቃራኒና ጽንፈኛ አቋም ይዞ መቅረብ የየራስን ፍላጎትና እምነት ብቻ በታሪክ አጻጻፍ ላይ አስረጎ ማስገንባት የአድልኦና የወገናዊነቱ መንፈስ ስለሚጫነው ኢ-ታሪካዊ ወይም ሀሳዊ ታሪክ             / Pseudohistory / ወደ መጻፍ ይገፋፋዋል፡፡

ሃሳዊ ወይም ስማዊ ታሪክ ማለት ከመደበኛና ተቀባይነት ካለው ትረካ /ታሪክ/ ዘዴ ያፈነገጠ አቀራረብ ነው፡፡ ቃሉ ብዙውን ጊዜ ጥቅም ላይ ሚውለው አግባብ ባልሆነ የምርምር ዘዴና፣ በግመታዊ / Speculative/ ባልተረጋገጠ ወይም ሊረጋገጥ በማይችልና አጠራጣሪ በሆነ የታሪክ ድርጊት ላይ ተመርኩዘው አወዛጋቢ ድምዳሜ ላይ ለሚደርሱ ፀሐፊዎች ነው፡፡ የሀሰት ታሪክ በዚህ ዓይነት ሲቀርብ ቁርጥራጭ፣ ቅንጥብጣቢና ያልተያያዘ ከመሆኑ በላይ ወደ ከፍተኛ የርዕዮት ዓለም ወይም ሀገራዊ ስህተትም ይጨምራል፡፡ አንዳንዴም ጸሐፊዎቹ ረቂቅ በሆነ ዘዴ የሚፈልጓቸውን ማስረጃዎች ብቻ እየለቀሙ በጥንቃቄ ስለሚያስናዱት ሃሳዊነቱ ለተራ አንባቢ በቀላል አይከሰትም፡፡ ዋናው ግባቸው ያለፈ ታሪክን እውነት እንደሚመስል አድርጎ መፈብረክ ነውና፡፡

ሁሉም አንድ የታሪክ መጽሐፍ በሐሰት ወይም በይብሙላ ታሪክ አጻጻፍ ስለት የቀረበ ስለመሆኑ ማንጠሪያዎችና መለኪያዎች /ምልክቶቹ/ ምን ምን እንደሆኑ ከዘህ ቀጥለን ከብዙ በጥቂቱ እንመለከታቸዋለን፡፡ እነሱም፡-


ሀ. የታሪክ የጥናት ውጤቱ የፖለቲካ፣ ሃይማኖታዊ ወይም ለላ አፈንጋጭ ርዕዮት ዓለማዊ አጀንዳ የያዘ ሲሆን፣

ለ. የታሪክ ጽሑፉ በአካዳሚያዊ ጆርናል ላይ ያታተመ፣ ወይንመየ የታሪክ ሙያ ባላቸው አቻ ቡድኖች ያለተገመገመ ሲሆን፣


ሐ. የታሪኩን ጭብጥ / Thesis/ የሚያረጋግጡ ቁልፍ ሐቆች፣
1. ባዶ ግምታ ላይ ያረፉ / Speculative / ሲሆኑ ወይም

2. ያልተረጋገጡና አወዛጋቢ / Controversial/ ሲሆኑ፣
/የተሟላ ዋቢ መጻሕፍትና ምንጭ የሌላቸው ከሆነ አወዛጋቢ መሆናቸው በራሲ ችግር አይደለም፡፡ በአስተማማኝ መረጃ አለመደገፋቸው ግን ሃሳዊ ያደርጋቸዋል፡፡/ ወይም

3. ፍትሐዊ ባልሆነና በማስረጃም በበቂ ሁኔታ ሊደገፍ በማይችል መንገድ የተተነተኑ፣ የተተረጎሙ ከሆኑ፣ ወይም
4. አነስተኛ ነጥቦች /ድርጊቶች/ ያለአቅማቸው ጮኸው፣ ተጋንነውና ከፍተኛ ግምት እንዳላቸው ሆነወ ሲቀርቡ / Spininning/ ወይም

5. ታሪኩ ከተፈጸመበት የዘመን አውድማ ውጭ ተነጥለው                  / Out of context / ሲተረጎሙና ለፖለቲካ አጀንዳ ማሳለጫ እንዲያገለግሉ ሆነው ሲቀመሩ፣ ወይም
6. ታሪካዊ ሁነቶች በቅንነትም ሆነ በአጋጣሚ ወይም ሆን ተብሎ ሲጣመሙ   / Deliberate/ ናቸው፡፡ እንዲሁም፡
7. ይሆናልነትን /  Psssibility/ ከምናልባትነት  /Probability/ ጋር ማቀላቀል ወይም ማላጋት ሲከሰት ነው፡፡ እንደሚታወቀው የአንድን ወቅት ታሪክ ስንተረጉም የሁለቱ ኃይለ ሀሳቦች አጠቃቀም የታሪኩን መስመር እንደየራሳቸው ቅላጼ የተለያየ ቃና ይሰጡታል፡፡ አንደኛው የመሆንነትን ዕድል ሲገልጽ ሌላው ግን የምናልባትነትን ወይም ለመሆን እርግጠኛ ያለመሆንን ይወክላል፡፡ አዮ ሌላ ወዮ ሌላ እንዲሉ፡፡ በተጨማሪ፣
መ. ቀደም ሲል በባለሙያዎች ታሽተውና ተገምግመው የቀረቡትን የታሪካዊ ክንዋኔዎች፣ ጥናት ሊደረግ ለታሰብበት ርዕስ ተገቢ ምንጭ ሊሆኑ እንደሚችሉ እየታወቀ ሆን ብሎ ያለመጥቀስ ሊከሰት / Deliberate skipping/
ሠ. ቀላል፣ አመከንዮታዊ የሆነ፣ ለመረዳትም ሆነ አቀራረቡ በሥራ ለመተርጎም የሚያመች፣ ሁለንተና ተቀባይነትና ተአሚነት ያለው የሁነት ሂደት አገላለጽ ከመከተል ይልቅ ትረካው ወይም ጽሑፍ በአንድ ወይም በተወሰኑ የሴራ ትውር / Conspiracy / ወይም ድብቀ እጅ ያበት በማስመሰል መክንያትና ውጤቱ በግለጽ ያለተዛመደ /ያልተያያዘ መግለጫ ሲቀርብ ሲሆን፤ ከዚህም በላይ፤

· ማንኛውም ተረታ ተረትና ተመሳሳይ ነገር / Myth/ እንደ ፍፁም እውነት ሲወስድ፣ ወይም ሲቀርብ፣

· ቀደም ሲል ጥንታውያን የታሪክ ደራሲያን የጻፉትን ሌሎች ይህንኑ የሚያጣጥሉ ወይም የሚያፈርሱ አመለካከትና ተጨባጭ /Empirical/ ማስረጃዎች ቢኖሩ እንከን ለግል ዓላማ ሲባል ወይም ከሙያ ጋር በተቃረነ ምክንያት እንዳለ ያንኑ ያለጥርጣሬና ማመንተት ሊያሰናድት ባሰቡት ታሪክ ውስጥ የማካተተ አዝማሚያ ሲታይ፣
· ስለአለፈው ታሪክ ያልተሸራረፈና እውነትነ መሠረት ያደረገ መልካም ክንዋኔንና፤ ስህተትም ካለ ይህንኑ መርምሮ አስተያየት ከስጠት የልቅ የየወቅቱን የፖለቲካ ወይመ የሃየሣኖት አጀንዳ በመንተራስ ብዎ የመደገፍ ተልዕኮ እንዳለው ምልከተ ሲያሳይ፣

· ታሪካዊ እወነት / Hisorical truth/ መኖሩን ሲክድ እወኑት የሚባለው ‹ ምንም የማያጠራጥር ነገር ሲኖር ብቻ ነው› በማለት ከታሪክ አጻጻፍና ባህርይ በተነጠ ሁኔታና ድብቅ ፍላጎትን አሰርጎ ለማስገባት ሲባል ብቻ የታሪክን ምንነት ያለአግባብ በመለጠጥ ጥርጣሬ አዘል / Skeptical notion/ ዝንባሌ ሲኖረው፣
· ታሪክ ማለት / Myth making/ ተረት ማጠንጠን፣ ያልተጨበጠ ገድል መፍጠር ነው በማለት ተጨባጭ ማስረጃዎች፣ ያተዛባ አመክንዮታዊነት፣ ፍትሐዊነት /fairness        / ተአማኒነት፣ ከሚባሉት መደበኛ አካዳማያዊ መስፈርቶች ጋር ሳይሆን ከነዚህ በማፈንገጥ ታሪኩ በተፈጠመበት ሳይሆን አሁን ባለው በሞራላዊና ፓለቲካዊ መለኪያዎች መታየት አለበት በለት ሲከራከር፣
· ከአጀንዳው ወይም ከፍላጎቱ ጋር የሚስማሙትን ምንጮች ብቻ መርጦ በመጥቀስ ሌሎችን ግን ተገቢነት ያላቸውን መጽሐፍት ጨምሮ ሲያጣጥል፣ ሆን ብሎ ሲተው ወይም በቸልታ ሲያልፋቸው፣/deliberate segregation of sources / 

· ፀሐፊው ከሚፈልገው አጀንዳ ወይመ ተልዕኮ ጋር ከተጋመለት አንዱን ታሪካዊ ድርጊት፣ ክስተት ወይም ክንውን የመፈጸሙን ይሆናልነት ብቻ እንደ እውነት አድርጎ የመውሰድና የማቅረብ እምነት ሲያራምድ ፣
· ከተለያዩ ምንጮች የተገኙትን ማስረጃዎች በግል ለሚያራምዳቸው እምነቶችና ዝንባሌዎች ቆልምሞና ጠምዝዞ ትክክለኛ ታሪክ በማስመሰል ቀባብቶ ሲያቀርባቸው      /manupilating or mis-reprsenting evidences/ መደበኛ የታሪክ ባለሙያዎች የሚከተሉትን ለምሳሌም አቻ ግምገማን /Peer reviwe/ መድሎ ይኖረዋል በማለት የማይቀበል ሲሆን፣ የአካዳሚያዊ ተቋማትን እውቀና ሳይሆን በይበልጥ የግል ዝነኝነትንና የአብዛኛውን ሕዝብ ቅቡልነትን ሲሻ፡፡ መደበኛ አካዳሚያዊ ክርክር ውስጥ መግባትን ሲሸሽ ወይም ሲያጣጥል፡፡ የሥራ ውጤቱን ተቀባይነት ባላቸው ጆርናሎች ላይ ከማሳተም ይልቅ በመጽሔቶችና በጋዜጦች ላይ ማውጣትን ሲመርጥ፡፡
ክፍል ሁለት

የቤተክርስቲያን ታሪክ

2.1. የቤተክርስቲያን ታሪክ ምንነት

·  ታሪክ ሁለት መልሶች አሉት፡፡ መለኮታዊና ሰብአዊ፡፡ መለኮታዊ የሚባለው የእግዚአብሔር አምላክ በጊዜያት ውስጥ ስላለው መገለጥ የሚያወሳው ነው፡፡ ሰብአዊ መልኩ ደግሞ የሰው ልጅን ማንነትና ለውጦች በበጎና በክፋት የሚገልጽ ነው፡፡
· የቤተክርስቲያን ታሪክ የእግዚአብሔር የማዳን ሥራ በምድር ላይ እንዴት እንደተመሠረተ የሚገልጽ ሐተታ ነው፡፡ የቤተክርስቲያን ታሪክ ዋና ማዕከላዊው ነጥብ ጌታችን መድኃኒታችን ኢየሱስ ክርስቶስ የዓለም መድኅን ሆኖ ወደ ምድር መምጣት ነው፡፡

· ቤተክርስቲያን ታሪክ ማለት ክርስትና እንዴት እንደተመሠረተ፣ እንደተስፋፋና የማኅበራዊ ሕይወት ህያው ተቀም እንደሆነ የሚያሳይ ነው፡፡
· በቤተከርስቲያን ታሪክ ውስጥ የተመዘገበው ታላቅ፣ መልካምና ቅዱስ የሚባለው ታሪክ የተፈጸመው በመንፈስ ቅዱስ ተራዳኢነት ነው፡፡

· ክርስቶስ የሰውን ልጅ ሥጋ ለብሶ በመካከላችን በተገኘ ጊዜ ወገኖች እንዳልተቀበሉት አሳለፈው ለመከራ እንዳደረጉት ሁሉ በኋለኛው ዘመንም የከርስቶስ ቤተክርስቲያን በዐላውያን ተሳዳለች፡፡ በመናፍቃን ተከፋፍላለች፡፡ የቤተክርስቲያን ታሪክ እነዚህንም የሚያሳፍሩና የሚያስፈሩ፣ የበበልና የተንኮል ሥራዎችን ዘግቦ ይዟል፡፡

2.2. የቤተክርስቲያን ታሪክ ጥናት ክፍሎች

ሀ. የቤተክርስቲያን ሐዋርያዊ አልግሎት /የክርስትና መስፋፋት/ ታሪክ 

· የአይሁድ ወገኖችን ፣ ግሪክንና ሮምን ከርስቲያን ከማድረግ ከሚጀምረው ከመጀመሪያ መቶ ዓመት አንስቶ እስከ ኋላኛው ዘመን ድረስ የተደረገ 

ለ. የቤተክርስቲያን የመከራ ዘመን ታሪክ
· በአይሁዱውያን ፣በፈሪሳውያንና በሶዱቃውያን የደረሰውን 
· በአላውያን ነገሥታት የተቃጠው  /በዘመነ ሰማዕታት/

ሐ. የቤተክርስቲያን አስተዳደር ታሪክ
· የሕግና የሥርዓት አፈጻጸም

· የቤተክርስቲያን አመራር መዋቅር

· የቤተክርስቲያን የክህነት ሥጣን ተዋረድ 

· ቤተክርስቲያነና መንግሥት

ሠ. የቤተክርስቲያን የክርስትና ሕይወትና የሃይማኖት ታሪክ

· የባርያ ንግድና ማሳደር ሥርዓት መወገድ፣ ሕዝብ ጨራሽ ጦርነቶች፣ ዓለማዊ መተዳደሪያ ሕጎች፣ የግለሰብና የሃይማኖት ነፃነቶች፣ የዓለም ሥጣኔ ተጽእኖ በክርስትና፤ የክርስትና ተጽእኖ በእነርሱ ላይ፤ ስለ ክርስቲያናዊ ሕይወት ለውጥ፡፡
ረ. የቤተክርስቲያን የነገረ መለኮት ፣ የክርስትና ትምህርትና ሥነ ጽሑፍ ታሪክ

· የነገረ መለኮት ጥናት ክፍሎች መሠት እምነት፣ ሥነ ምግባር፣ ታሪክ ምግባር የራሳችው ታሪክ አላቸው፡፡ ስለ ተገለጠው መለኮታዊ እውነት፣ የቅዱሳት መጻሕፍት አስተምህሮ፣ ቅዱሳት መጻሕፍትና ትምህርተ ሃይማኖት /ዶግማ/ ፣ የኑፋቄና የመናፍቃን ታሪክ፡፡

2.3. የቤተክርስቲያን ታሪክ እሴቶች

ሀ. የቤተክርስቲያን ታሪክ የትናንቱን የክርስትና ወንጌል መሠረት ከነገው ወንጌላዊ የሕይወት መሻት ጋር ያገናኛል፡፡

ለ. የቤተክርስቲያን ታሪክ ዛሬን በመረዳት እንደ ሚያስችል መሣሪያ 

1. ለምን የተለያዩ የእምነት ቡድኖች ተፈጠሩ )
2. ስለምን የተለያዩ የአምልኮና የቅዳሴ ሥርዓታት ተፈጠሩ

3. መጽሐፍ ቅዱሳዊው ትምህርተ ሃይማኖት ወይም አስተምህሮ የትኛው ነው

ሐ. የቤተክርስቲያን ታሪክ እንደ ሕይወት መመሪያ

1. ዛሬ የትናንተ ፍሬ የነገ ዘር ነው

/1ቆሮ 10፡6፤ሮሜ 15፡4/ ፣ ኢዮ 8፡8-9፤ መክ1፡9

2. ዛሬ የሚታዩት የኑፋቄ ትምህርቶች ትናንት የነበሩና ምላሽ የተሰጣቸው መሆኑ

መ. የቤተክርስቲያን ታሪክ እንደ አነቃቂ ኃይል 
1. የተሻለ የመንፈሳዊ ሕይወት መሻትን ይፈጥራል

2. የተሻለ ሰማያዊና ምድራዊ ዜጋ ለመሆን ያስችላል 

ሠ. የቤተክርስቲያን ታሪክ እንደ ተግባር መሣሪያ 

1.  አሁን የያዝነው የነገረ መለኮት ሐቲት እንዴት እንደተገኘ በቤተክርስቲያና ታሪክ ጥናት ውስጥ ይገኛል 
2. የሰው ልጅ ታሪክ ያለ እምነት ታሪክ ሙሉ አይሆንም፡፡

2.4.  የቤተክርስቲያን ታሪክ ጥናት አስፈላጊነት 


ሀ.  የክርስትና መስፋፋት

· ቅዱሳን ሐዋርያት፣ ሐርያነ አበው፣ ሊቃውንተ ቤተክርስቲያን ላፉት 2000 ዓመታት የክርስቶስን ወንጌል እንዴት እንዳስፋፉ በቤተክርስቲያን ታሪክ ተመዝግቧል፡፡ የቤተክርስቲያን ታሪክ ማጥናት በወንጌል ሥርጭት ላይ የቤተክርስቲያን ጉዞ ለማስተዋል ይረዳል፡፡
የክርስትና ሃይማኖት እንዲስፋፋ የረዱ ቅድመ ሁኔታዎች

1. የሮም ንጉሠ ነገሥት መንግሥት መስፋፋት

በሮም ነገሥታት ግዛት ውስጥ / ሰሜን አውሮፓ፣ ግሪክ፣ ግብጽ፣ ኢየሩሳሌም፣ ፋርስ ባቢሎን/

· በየቦታው ቁም፣ የይለፍ ወረቀት አሳይ የሚል ጠረፍ ጠባቂ

· ግዛቱ አስተማማኝ ጸጥታና ጥበቃ ማግኘቱ

· የተዋቡ የመጓጓዣ አውራ መንገዶች መኖር

2. የግሪክ ሥልጣኔና ቋንቋው በዓለም መሰራጨት

· በመካከለኛው ዘመን ላቲን፣ በ18ኛው መ/ክ/ ፈረንሳይኛ በ19ኛው መ/ክ እንግሊዘኛ አለም አቀፍ ቋንቋ እንደሆኑ ሁሉ ከክርስቶስ ልደት በፊት ከ4ኛው ምእት ዓመት ጀምሮ ከክርስቶስ ልደት በኋላ እስከ 4ኛው ምእት ዓመት ድረስ ግሪክኛ/ ልሳነ ጽርእ/ ዓለም አቀፍ ቋንቋ ነበር፡፡

3. የአሕዛብ እምነቶች መዳከም

· ሮማውያን በሚገዙት አገር ሁሉ የነገሥታቱን ሐውልት በማቆም እንዲሰገድላቸው ማድረግ የሕዝቡን የእምነት ስሜተና መንፈሳዊ ፍላጎት ማርካት አለመቻሉ፡፡

4. የአይሁድ ሕዝብ በዓለም መሠራጨት
· በጣዖትና በብዙ አመልክት ያመልኩ በነበሩት አሕዛብ መካከል የአንድ አምላክ እምነትና የመሢሕ መምጣት ተስፋ እንዲሰራጭ ረድቷል፡፡

5. ብሉይ ኪዳን በዳግማዊ በጥሊሞሰ ትእዛዝ ቅድመ ልደተ ክርስቶስ /285-246 ዓመት/  በ70 ሊቀናት/ ረበናት/ መተርጎሙ
·  ከአሕዛብ ብዙዎቹ በእግዚአብሔር አመኑ
· ትንቢት የተነገረለት ክርስቶስ ሲወለድ ትምህርቱን ለመቀበል ቻሉ፡፡

ለ. የትምህርተ ሃይማኖት አስተምህሮ
· በየዘመናቱ የታዩ የሃይማኖት ትምህርት አስተምህሮዎች
· የየሃይማኖት ትእዛዝ
· የቤተክርስቲያን ጉባኤ ውሳኔዎች

· በየዘመናቱ የታዩ የነገረ-መለኮት እሳቤዎች በቤተክርስቲያን ታሪክ ጥናት ውሰጥ ይገኛል፡፡

ዓለም አቀፍ የቤተክርስቲያን ጉባኤዎች

1. የኒቂያ ጉባኤ- 325 ዓ.ም

2. የቁስጥንጥንያ ጉባኤ -381 ዓ.ም

3. የኤፌሶን ጉባኤ-431 ዓ.ም

ሐ. ኑፋቄ

· በቤተክርስቲያን ታሪክ ውስጥ የኑፋቄ ትምህርቶች እነዴት እትየጸነሱ እንደሚያድጉ ማየት ይቻላ፡፡
· ዛሬ የሚታዩ  የኑፋቄ ትምህርቶች ትናንት የነበሩና በጊዜው በነበሩ ሊቃውንተ ቤተክርስቲያን የተመቱ ናቸው፡፡

በቤተክርስቲያን ላይ የተነሱ መናፍቃን

ሲሞን መሠርይ /1ኛው መቶ ክ/ዘ/

·  እኔ ከሰማይ የመጣሁ እውነተኛ ክርስቶስ ነኝ ማለቱ 

· ብሉይ ኪዳንን አጥብቆ መቃወሙ

መርቅያን/ በ2ኛ መት ክ/ዘ/

· የክርሰቶስ ሰው መሆንና ሥጋ መልበስ በምትሐት እንጂ በእወኑት አይደለም ብሎ አስተምሯል፡፡

ማኒ /3ኛው መቶ ክ/ዘ/

· የጋብቻ ሥርዓት ክክፉው አምላክ የመጣ ሕግ ስለሆነ ክልክል ነው፡፡

ሞንዳኑስ /ሞንዳኒዝም/ /2ኛው መቶ ክ/ዘ//

· የሕፃናት ጥምቀትነ አለመቀበል

· ክርስቲያን ሁሉ የክህነት ሥልጣን አለው

· ንስሐ አንድ ጊዜ ብቻ ነው

· ሞንዳኑስ ከጌታ የተላከ ጰራቅሊጦስ መሆኑን አስተምሯል

ጳውሎስ ሳምሳጢ /3ኛ3 መ/ክ/ዘ/
· አብ ብቻ አምላክ ነው፡፡ ወልድና መንፈስ ቅዱስ ግን የተለዩ አካላት ሳይኖራቸው በእግዚአብሔር አብ ውስጥ የነበሩና በሰው ላይ እንደሚገኙት አእምሮና የማሰብ ችሎታ የእግዚአብሔር ኃይላት ናቸው እንጂ ሁለቱም አምላክ አይደሉም፡፡
ሰባልዮስ /3ኛው መቶ ክ/ዘ/

· ሥላሴ በስም አብ ወልድ መንፈስ ቅዱስ ተብሎ ይጠራ እንጂ፤ ሥላሴ አንድ አካል፤ አንድ ገጽ ነው፡፡ አንዱ እግዚአብሔር ፤

በብሉይ ኪዳን  እንደ አብ

በሐዲስ ኪዳን እንደ ወልድ 

በበዓለ ሃምሳ  እንደ መንፈስ ቅዱስ ተገለጸ እንጂ ያለው ያው አንዱ አካል አብ ብቻ ነው
አርዮስ /4ኛው መቶ ክ/ዘ/

· ‹ ወልድ ፍጡር ነው፡፡› ‹ ወልድ ከመፈጠሩ በፊት አልነበረም፡፡›

· አብ ወልድን ከምንም ፈረጠና የእግዚአብሔር ልጅ እንዲሆን አደረገው፡፡

መቅደንዮስ /4ኛው መቶ ክ/ዘ/

· መንፈስ ቅዱስ ሕጹጽ /ከአብና ከወልድ በታች / ነው፤ ፍጡርም ነው፤ ከአብና ከወልድ ጋር በመለኮት አንድ አይደለም፡፡ ብሎ አስምሯል፡፡
አቡሉናርዮስ /4ኛው መቶ ክ/ዘ/

· አምላክ ሰው በሆነ ጊዜ የተዋሐደው ሥጋን እንጂ ነባቢት፣ ለባዊትና ሕያዊት ነፍስን አልተዋሐደም፡፡

ንስጥሮስ / 5ኛው መ/ክ/ዘ/

· ‹ ማርያም ወላዲት ሰብእ እንጂ ወላዲተ አምላክ አይደለችም› ፍጡር ፈጣሪን ሊወልድ አይችልም፡፡
ፔላግዮስ /5ኛው መ/ክ/ዘ/ 

· ሞት በተፈጥሮ ያለ እንጂ በኃጢአት ምክንያት የመጣ አይደለም፡፡ አዳም ባይበድል ይሞት ነበር፡፡

አውጣኪን / 5ኛው መቶ ክ/ዘ/

· የሥጋና የመለኮት ባሕርያት በተዋሐዱ ጊዜ የመለኮት ባሕርይ የሥጋን ባሕርይ ውጦታል፤ አጥፍቶታል፡፡ በክርስቶስ የሥጋ ባሕርይ ተውጦ የመለኮት ባሕርይ ብቻ ነው፡፡

መ. ታላላቅ የሃይማኖት አባቶች

· በቤተክርስቲያን ታሪክ ታላላቅ አባቶችና እናቶች ያደጉትን ተጋድሎ እናገኛለን፡፡

·  ቀሌምንጦስ ዘሮም
· አግናጥዮስ ዘኤፌሶን

· ፖሊካርፐስ ዘእዝሚርና               ከሐዋርያት በኋላ የተነሱ አባቶች 
· ፓፒየስ                                  /ሐዋርያነ አበው/  
· ሄርማስ ኖላዊ

· ባኮስ የንግሥት ሕንደኬ ጃንደረባ

· ዩስጢኖስ

· ታቲያን

· አቲናጎራስ

· ቴዎፍሎስ ዘአንጾኪያ                   በጽሑፎቻቸው ለቤተክርስቲያን      
· አባ ጊዮርጊስ ዘጋስጫ



  ጥብቅና የቆሙ

· አፄ ዘርዐያዕቆብ

· ርቱዐ ሃይማኖት

· ቅዱስ አትናቴዎስ

· ቅዱስ ባስልዮስ ዘቄሣሪያ

· ቅዱስ ጎርጎርዮስ ዘእንዚናዙ

· ቅዱስ ጎርጎርዮስ ዘኑሲስ

· ቅዱስ ዮሐንስ አፈወርቅ

· ቅዱስ ቄርሎስ ዘእስክንድርያ            ከ4ኛው እስከ 6ኛው መ/ክ/ዘ/ ከተነሱ
· ቅዱስ ኤፍሬም ሶሪያዊ                  የቤተክርስቲያን አባቶች ጥቂቱ
· ቅዱስ ሳዊሮስ ዘአንጾኪያ

· አባ ሰላማ ከሳቴ ብርሃን

· ቅዱስ ያሬድ 

· ተሰዓቱ ቅዱሳን

· አምብሮስ

· ሮኒሞስ /ጄሮም/                     ከኬልቄዶን ጉባኤ በፊት የነበሩ የሮም             
· የሂጶው ብፁዕ አውግስጢኖስ             ቤተክርስቲያን አባቶች ጥቂቱ
ሠ. ሰማዕትነት 

· ስለ ቤተክርስቲያንና ስለ ክርስትና ሃይማኖት ሰማዕትነትን የከፈሉ የቤተክርስቲያን አባቶችና እናቶች ታሪክ በቤተክርስቲያን ታሪክ ጥናት ውስጥ ቦታው የጎላ ነው፡፡

1. የስደት ዘመናት
· የኔሮን ዘን ስደት /ከ64-68 ዓ.ም/

· የዶምጥያኖስ ዘመን ስደት /ከ95-96 ዓ.ም/

· የትራይአኖስ /ትራጃን/ ዘን ስደት /99 ዓ.ም/

· በቄሣር አንቶኒኑስ ፓያስ /137-161/ ዘመን የተነሳው ስደት

ከላይ በተነሱት ሰደቶች መከራ ከተቀበሉ ቅዱሳን ጥቂቱ 

· የኢየሩሳሌም ጳጳስ ቅዱስ ስምዖን
· የአንጾኪያው ጳጳስ አግናጥዮስ

· የሮም ኤጲስ ቆጶስ ቀሌምንጦስ

· ቅዱስ ፖሊካርፐስ / አቡሊካርዮስ/

2. ዘመነ ሰማዕታት /ከ16ዐ-312 ዓ.ም/
· እስከ 16ዐ ዓ.ም ድረስ የነበረወ ስደት በአንዳንድ የሮም ግዛት ክፍላት ሀገር ነበር፡፡ ከ16ዐ ዓ.ም በኋላ ግን በመላው የሮም ንጉሥ ነገሥት ግዛት ባሉ ክርስትያኖች ላይ ታወጀ፡፡

· በቄሣር ማርቆስ አውራሊዮስ ዘመን የተነሣ ስደት

· በዳክዮስና በቫሌሪያን ዘመነ መንግሥት /249-260/ የተነሣ ስደት

· ባዲዮቅልጥያኖስ ዘመን /284-305/ የተነሣው ከባድ ስደት 

ከላይ በተነሱት ስደቶች ሰማዕትነት ከተቀበሉት  ውሰጥ ጥቂቱ

· ቅዱስ መርቆሬዎስ ሰማዕት
· ሰማዕተ ልዳ ቅዱስ ጊዮርጊስ

· ቅዱስ ቴዎድሮስ ምሥራቃዊ

· ቅዱስ ሚናስ 

· ቅድስት ካቴሪና

2.5. የቤተክርስቲያን ታሪክ አከፋፈል

አንዳንድ ቤተክርስቲያን ታሪክ ጸሐፊዎች በየራሳቸው እምነት ታላላቅ ድርጊቶች የተጸሙባቸውን ዘመናት መሠረት በማድረግ የቤተክርስቲያንን ታሪክ በተለያዩ ጊዜያት ይከፍሉታል፡፡
አከፋፈል አንድ

· የቤተክርስቲያን ታሪክ፡-

· የጥንት ቤተክርስቲያን ታሪክ ክፍል 
/ከጌታ ልደት እስከ ትልቁ ቁስጠንጢኖስ /313 ዓ.ም/

· የመካከለኛው የቤተክርስቲያን ታሪክ ክፍል /ከትልቁ ቁስጠንጢኖስ ጀምሮ ቁስጥንጥንያ በቱርኮች እጅ እስከ ወደቀችበት ጊዜ ድረስ /ከ313-1453/

· አዲሱ የቤተክርስቲያን ታሪክ ክፍል /ቁስጥንጥንያ በቱረኮች እጅ ከወደቀችበት ጊዜ ጀምሮ እስካለንበት ዘመን /1453- 2014/2006 ዓ.ም/
አከፋፈል ሁለት

· የቤተክርስቲያን ታሪክ፡-

· የጥንት ቤተክርስቲያን ታሪክ ክፍል 
/ከጌታ ልደት እስከ ሮሙ ፓፓ ትልቁ ጎርጎርዮስ ዘመን /ከ1-590/ / ግሪኮ-ሮማዊ ዘመን
· የመካከለኛው የቤተክርስቲያን ታሪክ ክፍል 
/ከትልቁ ጎርጎርዮስ እስከ ፕሮቴስታንቶች መነሳት /ከ590-1517/

· አዲሱ የቤተክርስቲያን ታሪክ ክፍል 
/ከ16ኛው መቶ ክ/ዘ/ እስካለንበት /1517-2014/2006 ዓ.ም

አከፋፈል ሦስት

· የቤተክርስቲያን ታሪክ፡-

· የጥንት ቤተክርስቲያን ታሪክ ክፍል /ከጌታ ልደት እስከ ጊባኤ ኬልቄዶን /ከ1-451 ዓ.ም/
· የመካከለኛው የቤተክርስቲያን ታሪክ ክፍል /ከ451- ትልቁ ለውጥ የፕሮቴስታንት መነሳት / 1517/
· አዲስ የቤተክርስቲያን ታሪክ ክፍል /ከ1517-እሰካለንበት ዘን/

የቤተክርስቲያን ታሪክ አከፋፈል


የኢትዮጵያ ኦርቶዶከስ ቤተክርስቲያን ታሪክ ፡-

· የጥንት ዘመን ታሪክ /ከአክሱም እስከ ዛጉዌ/ 
/ከ34 ዓ.ም እስከ 10ኛው መቶ ክ/ዘ/

· የመካከለኛው ዘመን ታሪክ/ ከይኲኖ አምላክ እስከ አፄ ቴዎድሮስ መነሳት /1268-1848 ዓ.ም/

· የአዲስ ዘመን ታሪክ /ከአፄ ቴዎድሮስ እስካለንበት ዘመን  

/1848-2006 ዓ.ም/

2.6. የቤተክርስቲያን ታሪክ ምንጮች /መገኛዎች/

   ሀ. የጽሑፍ ምንጮች

·  ብሉይ ኩዳንና ሐዲስ ኪዳን

·  የቤተክርስቲያን አባቶች የጻፏቸው መጻሕፍት

·  የጉባኤ ውሳኔዎች

·  ነገሥታት ስለቤተክርስቲያን የደነገጓቸው ሕጎች

·  የሃይማኖት ትእዛዛት

·  ነገሥታት በየዘመናቸው ሕዝቡን ለማስተዳደር ያወጧቸው ሕጎች፣ደንቦችና መመሪያዎች

·  የግል ማስታወሻዎች

·  በተፈጸመበት ቦታ ተገኝተው ታሪኩን የጻፉ የታሪክ ባለሙያዎች ሥራ

·  ዜና መዋዕሎች

·  በመቃብር ድንጋዮች፣ በግበባ ምድር /ካታኩምቦ/ ላይ የተጻፉ ጽሑፎች

ለ. ጽሑፋዊ ያልሆኑ ምንጮች
· የመቃብር ሥፍራዎች
· የአብያተ መቅደላት ፍርስራሾች

· የጥንታዊ አብያተ ክርስቲያናት ሕንፃ

· ሥዕላት

· ገንዛቦች

· በቅሪተ አካል /አርኪዮሎጂ ጥናት/ የተገኙ ቅርሶች

· ሃይማኖታዊ ሥርዓቶች

· የበዓላት አከባበር

